Κλιμέντ Κολέσνικοφ

Ο Κλιμέντ Αντρέγιεβιτς Κολέσνικοφ (ρωσ. Климент Андреевич Колесников, γενν. 9 Ιουλίου 2000) είναι Ρώσος αθλητής της κολυμβήσεως, που ειδικεύεται στην ύπτια κολύμβηση και δευτερευόντως στην ελεύθερη. Με πρόωρη ανάπτυξη ως κολυμβητής, κατέχει οκτώ παγκόσμια ρεκόρ νέων: σε όλα τα αγωνίσματα ύπτιας (50, 100 και 200 μέτρα), τόσο σε πισίνα 50 μέτρων όσο και σε πισίνα 25 μέτρων, καθώς και στα 200 μέτρα ελεύθερο και στα 100 μέτρα μικτής ατομικής σε πισίνα 25 μέτρων.

Σε διεθνείς αγώνες ανδρών (ανοικτής ηλικιακής κατηγορίας) συμμετείχε για πρώτη φορά δεκαεπτάχρονος, στο Παγκόσμιο Πρωτάθλημα Υγρού Στίβου 2017, όπου κολύμπησε στα τρία αγωνίσματα του ύπτιου και κατέρριψε δύο παγκόσμια ρεκόρ νέων. Τον Δεκέμβριο του 2017 κατέρριψε και το πρώτο του παγκόσμιο ρεκόρ ανδρών, στο Κύπελλο Βλαντίμιρ Σάλνικοφ, στα 100 μ. ύπτιο σε πισίνα 25 μ., καθιστάμενος ο πρώτος γεννημένος μετά την 1η Ιανουαρίου του 2000 κολυμβητής που έγινε κάτοχος παγκόσμιου ρεκόρ ανδρών σε ατομικό αγώνισμα.

Το επόμενο έτος κέρδισε 6 μετάλλια (τα τρία χρυσά) στο Ευρωπαϊκό Πρωτάθλημα Υγρού Στίβου 2018 και κατέρριψε το πρώτο του παγκόσμιο ρεκόρ ανδρών σε πισίνα 50 μ., συγκεκριμένα στο αγώνισμα των 50 μ. ύπτιας κολυμβήσεως.

Κατόπιν αυτών, στους Ολυμπιακούς Αγώνες Νέων του 2018 ο Κολέσνικοφ επιλέχθηκε ως ο σημαιοφόρος της ομάδας της Ρωσίας στην τελετή ενάρξεως.Opening Ceremony Flag Bearers - Buenos Aires 2018 Εκεί κέρδισε άλλα 6 χρυσά μετάλλια.Kolesnikov and Minakov clinch sixth gold medals as swimming programme concludes at Buenos Aires 2018

 Ατομικά ρεκόρ 
 Πισίνα 50 μέτρων 
+ΑγώνισμαΕπίδοσηΤόποςΗμερομηνίαΣημειώσεις50 μ. ελεύθερο21,69Μόσχα27 Απριλίου 2022100 μ. ελεύθερο47,11Τόκιο28 Ιουλίου 2021εθνικό ρεκόρ Ρωσίας50 μ. ύπτιο23,55Καζάν27 Ιουλίου 2023παγκόσμιο ρεκόρ100 μ. ύπτιο51,82Καζάν26 Ιουλίου 2023εθνικό ρεκόρ Ρωσίας200 μ. ύπτιο1:55,14Βουδαπέστη28 Ιουλίου 2017παγκ. ρεκόρ νέων

 Πισίνα 25 μέτρων 
+ΑγώνισμαΕπίδοσηΤόποςΗμερομηνίαΣημειώσεις50 μ. ελεύθερο20,88Μόσχα23 Δεκεμβρίου 2022100 μ. ελεύθερο45,58Καζάν6 Νοεμβρίου 2021200 μ. ελεύθερο1:41,75Αγία Πετρούπολη23 Δεκεμβρίου 2017παγκόσμιο ρεκόρ νέων50 μ. ύπτιο22,11Καζάν23 Νοεμβρίου 2022παγκόσμιο ρεκόρ100 μ. ύπτιο48,58Βουδαπέστη21 Νοεμβρίου 2020πανευρωπαϊκό ρεκόρ, ρεκόρ Ρωσίας (σε αγώνα 4×100 μ. μικτής ομαδικής)200 μ. ύπτιο1:48,02Κοπεγχάγη13 Δεκεμβρίου 2017παγκ. ρεκόρ νέων100 μ. μικτής ατομικής50,63Χανγκτσόου14 Δεκεμβρίου 2018παγκ. ρεκόρ νέων200 μ. μικτής ατομικής1:53,36Καζάν20 Νοεμβρίου 2017

Παραπομπές

 Εξωτερικοί σύνδεσμοι 
 Ο Κολέσνικοφ στον ιστότοπο της World Aquatics

Κατηγορία:Ρώσοι αθλητές της κολύμβησης
Κατηγορία:Ολυμπιονίκες της κολύμβησης
Κατηγορία:Ρώσοι Ολυμπιονίκες